# Beretning over arbejdet i Politisk Økonomisk Udvalg i perioden 2020-2021

*Af Politisk Økonomisk Udvalgs koordinationsgruppe, april 2021*

### Indledning

Dette er en beretning over Politisk-Økonomisk Udvalgs (PØU) arbejde i perioden 2019-2020. PØU er et landsdækkende politisk udvalg, jf. EL vedtægter §16, der organiserer ca. 75 af Enhedslistens medlemmer omkring egen mailliste.

Udvalgets primære aktiviteter, jf. EL vedtægter §16, stk. 5 er politikudvikling, information af EL medlemmer og aktiviteter, der inddrager bredere del af Enhedslisten. En samlet oplistning af udvalgets aktiviteter er angivet nedenfor.

Udvalget holder åbne møder, som indkaldes via R+G og Enhedslistens kalender, samt via udvalgets mailliste. Udvalget har kontakt andre politiske udvalg, herunder Fagligt Landsudvalg, Miljøudvalget, samt folketingsgruppens økonomiske ordførere.

Folketingssekretariatets økonomiteam leverer løbende bistand til udvalgets arbejde, ligesom udvalget får større udspil i høring.

Udvalget inddrager eksperter, som ikke er medlemmer af Enhedslisten, i arbejdet, når det skønnes formålstjenstligt.

### Arbejdet i 2020-21

På generalforsamlingen den 7. marts 2020 – lige inden landet blev lukket ned pga. corona-pandemien – besluttede vi en arbejdsplan med tre ben – eller formater om man vil:

1. Udvalgsmøder om aktuelle emner, intern politikudvikling mv.
2. Arbejdsgrupper, jf. prioriterede arbejdsområder
3. Debat- og oplysningsvirksomhed, dvs. deltagelse i offentlig debat og afholde mindst ét offentligt arrangement ude i landet (PØU Økonomisk Topmøde)

De prioriterede arbejdsområder for vores arbejde blev fastlagt til 6 punkter, hvortil der nedsattes arbejdsgrupper med tilknyttede tovholdere:

* Klimaøkonomi.
* Den finansielle sektor.
* Erhvervspolitiske udspil.
* Udhuling og forringelser af overførselsindkomsterne.
* Skatter og afgifter, finansiering af velfærdsstaten og økonomisk ulighed.
* Socialisme.
* Andre emner.

I det følgende gennemgås udvalgets arbejde inden for de tre ben. Vi er bevidste om, at der arbejdes løbende med de prioriterede arbejdsområder. Vi fokuserer i denne beretning alene på færdiggjorte / afviklede aktiviteter.

Pandemien og restriktionerne har gjort det svært og til tider umuligt at afvikle udvalgets møder som fysiske møder. Heldigvis har vi med tre aktive medlemmer fået en teknik-gruppe, der sammen med landskontoret har udviklet et digitalt mødeformat, som kan kombineres med begrænset fysisk tilstedeværelse. Dette har været altafgørende for at kunne udvalgets mødeaktiviteter og er en stor investering i udvalgets fremtidige virke.

### Udvalgsmøder

Der har været afholdt følgende udvalgsmøder.

31-08-2020 PØU-møde i Studiestræde:

Forholdet mellem demokratisk planlægning og marked set i et socialistisk perspektiv: Plan, marked og socialisme. Oplæg ved Pelle Dragsted. Korte replikker ved Søren Kolstrup og Anders Hadberg. 35 deltagere i lokalet, flere via zoom bl.a. den lokale afdeling på Samsø, 7 deltagere.

02-11-2020 PØU-møde i Studiestræde.

Emne: "Skattens skarpe klo - et skattepolitisk bidrag til udviklingen af en demokratisk, rød og grøn omstillingspolitik", herunder stillingtagen til PØUs efterskrift. Skriftet udgives på forlaget Solidaritet. 10 deltagere i lokalet 3 på zoom.

07-12-2020 PØU-møde i Studiestræde

Emne: ”[Det boligpolitiske delprogram og boligskatterne](http://org.enhedslisten.dk/kalender/det-boligpolitiske-delprogram-og-boligskatterne)”, høring. Oplæg ved Peter Ussing, Enhedslisten Boligpolitiske Udvalg. 11 deltagere. 5 på zoom. (Skatter og afgifter)

22-02-2021 PØU-møde (zoom)

Hvidvask og finansiering af grøn omstilling. Oplægsholdere: Lars Abild (journalist), Michael Demsitz (Forenet Kredit), Victoria Velasquez (MF EL). Deltagerantal: 20.

20-03-2021 Generalforsamling i PØU + Offentligt debatmøde (Zoom)

 Oplæg: Mikael Skou Andersen (forsker AAU), Jon Burgwald (EL FT sekretær).

**Arbejdsgrupper**

Følgende arbejdsgruppemøder har været afholdt.

01-10-2020 PØU-arbejdsgruppemøde i Studiestræde.

Bidragsydere til "skattens skarpe klo". Udkast forelå. (skatter og afgifter, klimaøkonomi, erhvervspolitiske udspil)

**Debat- og oplysningsvirksomhed.**

Der har været deltaget i eller afholdt følgende offentlige møder.

17-06-2020 Afdelingsmøde Blågård

Gemmer coronaen på samfundsforandringer? Oplæg: Margit Kjeldgaard og Per Bregengaard. Deltagere: 4.

30-07-2020 Enhedslistens Sommerlejr (Faxe Ladeplads)

Workshop: Gemmer coronaen på samfundsforandringer? Oplæg: Per Bregengaard. Deltagere: 18.

09-01-2021 Økonomisk Topmøde 2021 (Offentligt seminar på zoom)

Coronakriseøkonomien - Statens dybe lommer og skattens skarpe klo anvendt i en demokratisk, rød og grøn omstillingspolitik. Oplægsholdere: Jesper Jespersen, Mikael Randrup Byrialsen, Rune Lund, Per Bregengaard. Deltagere: 60-84.
Mødet er video-optaget og kan ses under Mit.Enhedslisten.dk.

*PØU medlemmers deltagelse i den offentlige debat.*

En række PØU-medlemmer deltager løbende i den offentlige debat via forskellige medier. Pelle Dragsted er løbende debattør i en række medier. Alex Larsen, Søren Kolstrup, Margit Kjeldgaard og Per Bregengaard har alle haft indlæg på Solidaritet.dk, Politiken og/eller Information, hvor der er henvist til medlemskab af udvalget.

Medlemmer og udvalg har været inddraget i tilblivelsen af Per Bregengaard (red.): ”Skattens skarpe klo – et skattepolitisk bidrag til udviklingen af en demokratisk, rød og grøn omstillingspolitik”. Forlaget Solidaritet 2021. Bogen er udgangspunkt for en podcast, hvor Mogens Lykketoft og Per Bregengaard har en samtale om ”Skattens skarpe klo”.